CELEX: 32009R0215
Language: et
Date: 2009-03-18 00:00:00
Title: Komisjoni määrus (EÜ) nr 215/2009, 18. märts 2009 , teatavate kaupade klassifitseerimise kohta kombineeritud nomenklatuuris

19.3.2009   
            
            
               ET
            
            
               Euroopa Liidu Teataja
            
            
               L 73/17
            
         
      KOMISJONI MÄÄRUS (EÜ) nr 215/2009,
   18. märts 2009,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. märts 2009
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Nn „raadiotuunerimoodul”, mis koos teiste komponentidega, nagu toiteplokk, signaaliprotsessorid, helivõimendid ja kanalimälulülitused, on mõeldud mootorsõidukites kasutatavat tüüpi raadiovastuvõtjasse ühendamiseks.
                  Moodul koosneb raadiosagedusplokist, vahesagedusplokist ja AM/FM-demodulaatoritest.
                  Moodul eraldab raadiosageduse ja demoduleerib helisignaali seda rohkem töötlemata.
               
               
                  8527 29 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 2a ja 6 ning CN-koodide 8527 ja 8527 29 00.
                  Kuna moodulil on kõik vajalikud komponendid (raadiosagedusplokk, vahesagedusplokk ja AM/FM-demodulaatorid) raadiosaadete vastuvõtmiseks ja töötlemiseks, on sellel üldreegli 2a kohaselt rubriiki 8527 kuuluva komplektse või valmistoote põhiomadused. Seepärast tuleb moodul klassifitseerida sellesse rubriiki.
                  Seetõttu ei või moodulit klassifitseerida rubriiki 8529 osana, mida kasutatakse üksnes või peamiselt mõnes rubriigi 8527 aparaadis.
                  Seega tuleb moodul klassifitseerida rubriiki 8527 mootorsõidukites kasutatava ringhäälingu raadiovastuvõtjana, mis töötab üksnes välisel energiaallikal.